23.845/12.06.2023

**REFERAT DE APROBARE**

**la proiectul de hotărâre pentru modificarea Hotărârii Consiliului Județean Cluj nr. 233/2022 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| În conformitate cu prevederile art. 84 alin. 4 - 9 din Legea privind Codul fiscal nr. 227/2015, cu modificările şi completările ulterioare, venitul brut reprezintă totalitatea sumelor în bani şi/sau echivalentul în lei al veniturilor în natură şi se stabileşte pe baza chiriei sau a arendei prevăzute în contractul încheiat între părţi pentru fiecare an fiscal, indiferent de momentul încasării chiriei sau a arendei.  În cazul în care arenda se exprimă în natură, evaluarea în lei se face pe baza preţurilor medii ale produselor agricole, stabilite prin hotărâri ale consiliilor judeţene ca urmare a propunerilor direcţiilor teritoriale de specialitate ale Ministerului Agriculturii şi Dezvoltării Rurale, hotărâri care trebuie emise înainte de începerea anului fiscal. Aceste hotărâri se transmit direcţiilor generale ale finanţelor publice judeţene în cadrul aceluiaşi termen.  În contextul creat de războiul din Ucraina și de seceta din 2022 fermierii din județul Cluj au solicitat Direcţiei pentru Agricultură Judeţeană Cluj modificarea prețurilor medii la principalele produse agricole pe baza cărăra se stabilesc veniturile din arendă. |
| * 1. **Cerinţe care reclamă oportunitatea actului administrativ:** |
| Direcţia pentru Agricultură Judeţeană Cluj, prin adresa nr. 3820 din 31.05.2023, înregistrată la Consiliul Judeţean Cluj cu nr. 22.914 din 06 iunie 2023, a transmis propunerile de modificare a prețurilor la unele produse agricole pe baza cărora sunt stabilite veniturile din arendă în anul 2023. Propunerea Direcției pentru Agricultură Județeană Cluj are la bază solicitarea fermierilor din județul Cluj care din cauza secetei pedologice din anul 2022 și a războiului din Ucraina se află în imposibilitatea de a-și plăti arenda la terenul agricol și de a continua activitatea.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 173 alin. (1) lit. f) din Ordonanța de Urgență nr. 57/2019 privind Codul Administrativ, cu modificările şi completările ulterioare; * art. 84 alin. 4 - 9 din Legea privind Codul fiscal nr. 227/2015, cu modificările şi completările ulterioare; * Hotărârii Guvernului nr. 1/2016 pentru aprobarea Normelor metodologice de aplicarea Legii privind Codul fiscal nr. 227/2015, cu modificările şi completările ulterioare; * art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare; * art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată   Având în vedere cele menționate mai sus, considerăm necesară și oportună promovarea proiectului de hotărâre pentru modificarea Hotărârii Consiliului Județean Cluj nr. 233/2022 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023. |
| 1. **Schimbari preconizate**: După adoptarea hotărârii în cauză se stabilesc veniturile din arendă pentru anul 2023; |
| **Secțiunea a 2-a - Impactul socio-economic: -**stabilirea veniturilor din arendă pe anul 2023 |
| **Secțiunea a 3-a - Impactul financiar asupra bugetului judeţului pe termen scurt(an curent)/lung: -** nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** - nu este cazul |
| **Secțiunea a 5-a - Efectele actului administrativ asupra actelor administrative**  **în vigoare și măsuri de implementare: -** nu este cazul |
| **Secțiunea a 6-a - Anexe la referatul de aprobare:** |
| - adresa Direcției pentru Agricultură Județeană Cluj nr. 3820 din 31.05.2023, înregistrată la Consiliul Judeţean Cluj cu nr. 22.914 din 06 iunie 2023 privind propunerile de modificare a prețurilor medii/kg ale unor produse agricole pe baza cărora vor fi stabilite veniturile din arendă în anul 2023; |

**INIȚIATOR,**

**PREŞEDINTE,**

**Alin Tișe**

**PROIECT DE HOTĂRÂRE**

**pentru modificarea Hotărârii Consiliului Județean Cluj nr. 233/2022 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. pentru modificarea Hotărârii Consiliului Județean Cluj nr. 233/2022 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 23.845/12.06.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 23.982/12.06.2023, şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ținând cont de:**

* Adresa Direcției pentru Agricultură Județeană Cluj nr. 3820 din 31.05.2023, înregistrată la Consiliul Judeţean Cluj cu nr. 22.914 din 06 iunie 2023 privind propunerile de modificare a prețurilor medii/kg ale unor produse agricole pe baza cărora vor fi stabilite veniturile din arendă în anul 2023;

**Luând în considerare prevederile :**

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

**În conformitate cu prevederile:**

* art. 173 alin. (1) lit. f) din Ordonanța de Urgență nr. 57/2019 privind Codul Administrativ, cu modificările şi completările ulterioare;
* art. 84 alin. (4) – (9) din Legea privind Codul fiscal nr. 227/2015, cu modificările şi completările ulterioare;
* Hotărârii Guvernului nr. 1/2016 pentru aprobarea Normelor metodologice de aplicarea Legii privind Codul fiscal nr. 227/2015, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Horărârea Consiliului Județean Cluj nr. 233/2023 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023, se modifică după cum urmează:

**1. Art. 1.** Se modifică și va avea următorul cuprins:

**”Art. 1.** Se stabilesc prețurile medii/kg la principalele produse agricole pe baza cărora vor fi stabilite veniturile din arendă în anul 2023, după cum urmează:

|  |  |  |
| --- | --- | --- |
| **Nr. crt** | **Produs** | **Preţ mediu**  **lei/kg** |
| **1.** | **Grâu** | **0,90** |
| **2.** | **Orz** | **0,85** |
| **3.** | **Orzoaică** | **0,85** |
| **4.** | **Triticale** | **0,90** |
| **5.** | **Ovăz de primăvară** | **0,95** |
| **6.** | **Porumb** | **0,83** |
| **7.** | **Floarea soarelui** | **1,65** |
| **8.** | **Rapiţă de toamnă** | **1,75** |
| **9.** | **Soia boabe** | **1,80** |
| 10. | Fasole boabe | 12,00 |
| 11. | Mazăre boabe | 10,58 |
| 12. | Sfeclă de zahăr | - |
| 13. | Tutun | - |
| 14. | Cartofi timpurii şi de vară | 1,95 |
| 15. | Cartofi de toamnă | 2,00 |
| 16. | Legume de câmp | 5,10 |
| 17. | Mere | 3,00 |
| 18. | Pere | 6,50 |
| 19. | Cireşe | 10,00 |
| 20. | Struguri pentru vin | 4,00 |
| 21. | Prune | 3,97 |
| 22. | Masă verde | 0,07 |

**Art. II.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcţia Generală Buget-Finanţe, Resurse Umane în colaborare cu unitățile administrativ - teritoriale din județul Cluj.

**Art. III.** Prezenta hotărâre se comunică Direcţiei Generale Buget-Finanţe, Resurse Umane; Direcției pentru Agricultură Județeană Cluj; Administrației Județene a Finanțelor Publice Cluj; unităților adminitrativ – teritoriale din județul Cluj, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro”.

**Nr. …. din …./…....../2023**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREŞEDINTE,**

**Alin Tișe**

**Direcţia Generală Buget Finanţe, Resurse Umane**

**Birou Instituții Publice, Guvernanță Corporativă**

**Nr. 23.982/12.06.2023**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | **la proiectul de hotărâre pentru modificarea Hotărârii Consiliului Județean Cluj nr. 233/2022 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023** | | | |
| **Compartiment de resort:** | Birou Instituții Publice, Guvernanță Corporativă | | | |
| **Secțiunea 1 - Documentare și analiză:** | | | | |
| Actele normative specifice, incidente domeniului în care se propune proiectul de hotărâre sunt:   * art. 173 alin. (1) lit. f) din Ordonanța de Urgență nr. 57/2019 privind Codul Administrativ, cu modificările şi completările ulterioare; * art. 84 alin. 4 - 9 din Legea privind Codul fiscal nr. 227/2015, cu modificările şi completările ulterioare; * Hotărârii Guvernului nr. 1/2016 pentru aprobarea Normelor metodologice de aplicarea Legii privind Codul fiscal nr. 227/2015, cu modificările şi completările ulterioare; * art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare; * art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată; | | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Conform prevederilor art. 84 alin. 4 - 9 din Legea privind Codul fiscal nr. 227/2015, cu modificările şi completările ulterioare, venitul brut reprezintă totalitatea sumelor în bani şi/sau echivalentul în lei al veniturilor în natură şi se stabileşte pe baza chiriei sau a arendei prevăzute în contractul încheiat între părţi pentru fiecare an fiscal, indiferent de momentul încasării chiriei sau a arendei.  La propunerea direcțiilor teritoriale de specialitate ale Ministerului Agriculturii și Dezvoltării Rurale, prețurile medii ale produselor agricole necesare pentru evaluarea în cazul în care arenda se exprimă în natură, se stabilesc prin hotărâri ale consiliilor județene, emise înainte de începerea anului fiscal. Aceste hotărâri se transmit direcţiilor generale ale finanţelor publice judeţene în cadrul aceluiaşi termen.  Prin Hotărârea Consiliului Județean Cluj nr. 233/2022 s-a aprobat prețul mediu la principalele produse agricole pe baza cărora sunt stabilite veniturile din arendă în anul 2023. Hotărârea a fost comunicată unităților administrativ teritoriale din județul Cluj, Direcției Regionale de Administrare Fiscală Cluj și Direcției pentru Agricultură Județeană Cluj.  Ulterior prin adresa nr. 3820/31.05.2023 înregistrată la Consiliul Județean Cluj cu nr. 22.914/06.06.2023 Direcția pentru Agricultură Județeană Cluj transmite propuneri de modificare a prețurilor la unele produse agricole pe baza cărora se calculează venituirle din arendă în anul 2023, aprobate prin Hotărârea Consiliului Județean Cluj nr. 233/2023.  Propunerea de modificare are la bază apariția unor factori care au perturbat în anul 2023 piața produselor agricole ceea ce a dus la scăderea drastică a prețurilor acestora. În contextul războiului din Ucraina datorită afluxului de produse agricole ieftine din Ucriana, prețurile acestor produse au scăzut vertiginos în anul 2023, în multe cazuri fermierii au fost nevoiți să vândă sub prețul de producție sau să păstreze produsele în stoc. De asemenea seceta pedologică instalată în anul 2022 a dus la obținerea unei producții scăzute fermierii fiind în dificultate în vederea continuării activității agricole.  În acest context fermierii din județul Cluj au solicitat Direcției pentru Agricultură Județeană Cluj să modifice prețurile medii la unele produse agricole pentru a putea să-și onoreze plata arendei la terenul agricol. Din totalul de 22 de produse se solicită modificarea pentru un număr de 9 produse agricole, restul rămânând nemodificate.  Prin proiectul de hotărâre analizat se respectă și se pun în aplicare prevederile/normele aplicabile domeniului reglementat, respectiv:   * art. 84 alin. 4 - 9 din Legea privind Codul fiscal nr. 227/2015, cu modificările şi completările ulterioare; * prevederile art. art. 173 alin. (1) lit. f) din Ordonanța de Urgență nr. 57/2019 privind Codul Administrativ, cu modificările şi completările ulterioare; * Hotărârii Guvernului nr. 1/2016 pentru aprobarea Normelor metodologice de aplicarea Legii privind Codul fiscal nr. 227/2015, cu modificările şi completările ulterioare. * art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare; * art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată   În tabelul de mai jos prezentăm evoluţia preţurilor aprobate pentru anul 2023 și propunerile de modificare.   |  |  |  |  |  | | --- | --- | --- | --- | --- | | **Nr. Crt** | **Produs** | **Preţ mediu 2023**  **lei/kg**  **propus pt modificare** | **Preţ mediu**  **aprobat pentru  2023**  **lei/kg** | **Influenţe modificări 2023 faţă de aprobat 2023**  **lei/kg** | | 1. | Grâu | **0,90** | 1,51 | - 0,61 | | 2. | Orz | **0,85** | 1,40 | - 0,55 | | 3. | Orzoaică | **0,85** | 1,52 | - 0,67 | | 4. | Triticale | **0,90** | 1,35 | - 0,45 | | 5. | Ovăz de primăvară | **0,95** | 1,40 | - 0,45 | | 6. | Porumb | **0,83** | 1,37 | - 0,54 | | 7. | Floarea soarelui | **1,65** | 2,58 | - 1,47 | | 8. | Rapiţă de toamnă | **1,75** | 2,88 | - 1,13 | | 9. | Soia boabe | **1,80** | 2,65 | - 0,85 | | 10. | Fasole boabe | 12,00 | 12,00 | - | | 11. | Mazăre boabe | 10,58 | 10,58 | - | | 12. | Sfeclă de zahăr | - | - | - | | 13. | Tutun | - | - | - | | 14. | Cartofi timpurii şi de vara | 1,95 | 1,95 | - | | 15. | Cartofi de toamnă | 2,00 | 2,00 | - | | 16. | Legume de câmp | 5,10 | 5,10 | - | | 17. | Mere | 3,00 | 3,00 | - | | 18. | Pere | 6,50 | 6,50 | - | | 19. | Cireşe | 10,00 | 10,00 | - | | 20. | Struguri pentru vin | 4,00 | 4,00 | - | | 21. | Prune | 3,97 | 3,97 | - | | 22. | Masă verde | 0,07 | 0,07 | - |     Modificările propuse la prețurile medii pe kg la principalele produse agricole pe baza cărora se stabiliște veniturile din arendă în anul 2023 propuse de către Direcția pentru Agricultură Județeană Cluj cunosc o scădere față de cele din initial la 9 produse agricole. | | | | |
| **Secțiunea a 3-a - Efecte preconizate ale aplicării actului administrativ: nu este cazul** | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | | ***Prenume și nume*** | ***Data*** | ***Semnătura*** |
| Avizat: director general | | Cristina Șchiop |  |  |
| Verificat/Elaborat: șef birou | | Andreea Jucan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **la proiectul de hotărâre pentru modificarea Hotărârii Consiliului Județean Cluj nr. 233/2022 privind stabilirea preţurilor medii la principalele produse agricole pe baza cărora vor fi stabilite veniturile din arendă în anul 2023** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **DGBFRU- BIPGC** | **14.06.2023** |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Bianca Costin** |  | | **avizat** |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Simona Gaci** | normativ | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **2** |  |  |  |
|  |  |  |  |